കുടിവെള്ള പദ്ധതി പുനരാരംഭിക്കാന് നിവേദനം എടക്കര: തകരാറിലായ മൂത്തേടം പഞ്ചായത്തിലെ കല്ക്കുളം കുടിവെള്ള പദ്ധതി അടിയന്തിരമായി പ്രവര്ത്തിപ്പിക്കാന് നടപടി സ്വീകരിക്കണമെന്നാവശ്യപ്പെട്ട് പഞ്ചായത്ത് സെക്രട്ടറിക്കും ജില്ലാ കളക്ടര്ക്കും നിവേദനം. 132കുടുംബങ്ങള്ക്ക് ആശ്രയമായ കുടിവെള്ള പദ്ധതിയുടെ മോട്ടോര് കഴിഞ്ഞ ദിവസം പ്രകൃതി ക്ഷോഭത്തെത്തുടര്ന്ന് നശിച്ചിക്കുകയും കുടിവെള്ള വിതരണം അവതാളത്തിലാകുകയും ചെയ്തിരുന്നു. കോവിഡിനെത്തുടര്ന്ന് കഴിഞ്ഞ ഇരുപത്തിയൊന്ന് മാസമായി ഗുണഭോക്താക്കള് കൃത്യമായി പണമടയ്ക്കാത്തതിനാല് പദ്ധതി അവതാളത്താലായി നില്ക്കുന്ന സാചര്യത്തിലാണ് പന്പിംഗ് മോട്ടോര് തകരാറിലായത്. ഇതോടെ ഗുണഭോക്താക്കള് ദുരിതത്തിലായിരിക്കുകയാണ്. മോട്ടോര് തകരാര് പരിഹരിച്ച് അടിയന്തിരമായി കുടിവെള്ള വിതരണം പുനരാരംഭിക്കണമെന്ന് ആവശ്യപ്പെട്ട് വാര്ഡ് കോണ്ഗ്രസ് കമ്മിറ്റി പഞ്ചായത്ത് സെക്രട്ടറി, ജില്ലാ കളക്ടര് എന്നിവര്ക്ക് നിവേദനം നല്കി. ഉണ്ണി നെല്ലിക്കുത്ത്, ആന്റണി മാത്യു, പി.കെ.അഫ്സത്ത്, സി.കെ. സാബു, റഫീഖ്, ബൈജു എന്നിവരുടെ നേതൃത്വത്തിലാണ് നിവേദനം നല്കിയത്.